חוק האקדמיה הלאומית הישראלית למדעים

{{ח:התחלה}}
{{ח:כותרת|חוק האקדמיה הלאומית הישראלית למדעים, תשכ״א–1961}}

{{ח:פתיח-התחלה}}
{{ח:מאגר|2000177}} {{ח:תיבה|ס״ח תשכ״א, 193|חוק האקדמיה הלאומית הישראלית למדעים|https://fs.knesset.gov.il/4/law/4_lsr_207927.pdf}}; {{ח:תיבה|תשל״ג, 45|תיקון|https://fs.knesset.gov.il/7/law/7_lsr_207926.pdf}}; {{ח:תיבה|תש״ע, 649|תיקון מס׳ 2|https://fs.knesset.gov.il/18/law/18_lsr_301187.pdf}}.
{{ח:סוגר}}
{{ח:מפריד}}

{{ח:סעיף|1|הקמת האקדמיה}}
{{ח:ת}} מוקמת בזה האקדמיה הלאומית הישראלית למדעים (להלן – האקדמיה).

{{ח:סעיף|2|מטרות|תיקון: תש״ע}}
{{ח:ת}} מטרות האקדמיה ותפקידיה הם:
{{ח:תת|(1)}} לרכז בתוכה כחברים מטובי אישי המדע תושבי ישראל;
{{ח:תת|(2)}} לייעץ לממשלה בסוגיות בעלות חשיבות לאומית בתחום המחקר והתכנון המדעי, לרבות במתן הערכות מצב לאומיות ביוזמת האקדמיה, ולהגיש דוחות וסקירות כאמור {{ח:פנימי|סעיף 4ג|בסעיף 4ג}}, וכן לייעץ ולתת מידע למשרדי הממשלה לפי פנייתם בהתאם להוראות {{ח:פנימי|סעיף 4ב|סעיף 4ב}};
{{ח:תת|(3)}} לטפח ולקדם פעילות מדעית, לרבות פעילות מדעית בין־תחומית ופעילות מדעית בתחומי דעת חדשים;
{{ח:תת|(4)}} לקיים מגע עם גופים מקבילים בחוץ לארץ;
{{ח:תת|(5)}} לפעול בייצוג המדע הישראלי במוסדות ובכינוסים בין־לאומיים, מתוך תיאום עם מוסדות המדינה;
{{ח:תת|(6)}} לפרסם כתבים שיש בהם כדי לקדם את המדע;
{{ח:תת|(7)}} לעסוק בכל פעילות אחרת שיש בה כדי לשמש את המטרות האמורות.

{{ח:סעיף|3|מושב האקדמיה}}
{{ח:ת}} מושב האקדמיה יהיה בירושלים.

{{ח:סעיף|4|האקדמיה – תאגיד}}
{{ח:ת}} האקדמיה היא תאגיד, כשר לכל חובה, זכות ופעולה משפטית.

{{ח:סעיף|4א|פטור ממסים|תיקון: תשל״ג}}
{{ח:ת}} לענין {{ח:חיצוני|פקודת מס הכנסה|פקודת מס הכנסה}}, נחשבת האקדמיה כמוסד בעל אופי ציבורי לעניני תרבות, חינוך ומדע, וכל עסקה של האקדמיה וכל נכסיה יהיו פטורים מכל אגרה, ארנונה או תשלום־חובה אחר המשתלמים למדינה או לרשות מקומית.

{{ח:סעיף|4ב|קבלת ייעוץ ומידע מהאקדמיה|תיקון: תש״ע}}
{{ח:ת}} משרד ממשלתי רשאי לפנות לאקדמיה לשם קבלת ייעוץ ומידע בנושאים בתחום מטרות האקדמיה ותפקידיה, שנדרש לגביהם ידע מדעי או נושאים הקשורים לפיתוח המדע בישראל; מתן ייעוץ ומידע כאמור ימומן מסעיף התקציב של אותו משרד ממשלתי כפי הדרוש לביצועו, בכפוף להוראות לפי {{ח:חיצוני|חוק יסודות התקציב|חוק יסודות התקציב}}; בסעיף זה –
{{ח:ת|סוג=הגדרה}} ”חוק יסודות התקציב“ – {{ח:חיצוני|חוק יסודות התקציב|חוק יסודות התקציב, התשמ״ה–1985}};
{{ח:ת|סוג=הגדרה}} ”סעיף תקציב“ – כהגדרתו בחוק תקציב שנתי, כמשמעותו {{ח:חיצוני|חוק יסודות התקציב|בחוק יסודות התקציב}}.

{{ח:סעיף|4ג|דיווח לממשלה ולכנסת|תיקון: תש״ע}}
{{ח:תת|(א)}} האקדמיה תכין דוח שנתי על פעולותיה וכן סקירה תלת־שנתית על מצב המדע והמחקר בישראל בהשוואה למצב המדע והמחקר בעולם; סקירה כאמור יכול שתתייחס לתחומים מדעיים מסוימים כפי שתחליט האקדמיה או כפי שתבקש הממשלה.
{{ח:תת|(ב)}} הדוח השנתי והסקירה התלת־שנתית כאמור בסעיף קטן (א) יוגשו לשר המדע והטכנולוגיה; ועדת השרים לענייני מדע וטכנולוגיה שקבעה הממשלה, תקיים דיון בדוח ובסקירה, סמוך לאחר הגשת כל אחד מהמסמכים האמורים; הממשלה תקיים דיון כאמור בתוך שנה מיום הגשת הדוח או הסקירה, לפי העניין.
{{ח:תת|(ג)}} הדוח השנתי והסקירה התלת־שנתית כאמור בסעיף קטן (א) יוגשו לוועדת המדע והטכנולוגיה של הכנסת; הוועדה תקיים דיון בדוח ובסקירה בתוך שנה מיום הגשת כל אחד מהמסמכים האמורים.

{{ח:סעיף|5|חברי האקדמיה}}
{{ח:ת}} חברי האקדמיה יהיו חברי הועד המכין להקמת האקדמיה הלאומית למדעים, שנתמנו לכך בתוקף החלטת הממשלה מיום כ״ו בחשון תשי״ט (9 בנובמבר 1958), וחברים נוספים שייבחרו על ידי האקדמיה באסיפה כללית.

{{ח:סעיף|6|חברות והפסקתה}}
{{ח:ת}} חבר האקדמיה יהיה חבר בה לכל ימי חייו; חברותו תיפסק באחת מאלה:
{{ח:תת|(1)}} אם ביקש מאת נשיא האקדמיה, בכתב, לראות את מקומו פנוי;
{{ח:תת|(2)}} אם חדל להיות תושב ישראל והוא איננו חבר־חוץ;
{{ח:תת|(3)}} אם הורשע בעבירה בפסק דין סופי והאקדמיה מצאה כי בנסיבות הענין היה בעבירה משום קלון.

{{ח:סעיף|7|נשיא האקדמיה וסגנו}}
{{ח:ת}} נשיא האקדמיה יתמנה על ידי נשיא המדינה, על פי המלצת האקדמיה, מבין חבריה תושבי ישראל; נשיא האקדמיה יתמנה לשלוש שנים, והוא יוסיף לכהן אף לאחר מכן עד למינוי הבא של נשיא האקדמיה; סגן הנשיא ייבחר על ידי האקדמיה.

{{ח:סעיף|8|החטיבות}}
{{ח:ת}} באקדמיה יהיו חטיבה למדעי הרוח וחטיבה למדעי הטבע; כל חטיבה תבחר ביושב ראש החטיבה.

{{ח:סעיף|9|מועצת האקדמיה}}
{{ח:ת}} עניני האקדמיה ינוהלו על ידי מועצת האקדמיה.

{{ח:סעיף|10|הרכב המועצה}}
{{ח:ת}} מועצת האקדמיה תהיה מורכבת מנשיא האקדמיה, סגן הנשיא, יושב ראש החטיבה למדעי הרוח, יושב ראש החטיבה למדעי הטבע והמנהל האדמיניסטרטיבי שיתמנה על ידי יתר חברי המועצה; נעדר הנשיא – ימלא את מקומו סגן הנשיא; נעדרו הנשיא וסגנו, תבחר המועצה ממלא מקום לנשיא מבין חברי האקדמיה לתקופת העדרם של הנשיא וסגנו.

{{ח:סעיף|11|האסיפה הכללית של האקדמיה}}
{{ח:ת}} האקדמיה תתכנס לאסיפה כללית לפי הצורך, ולפחות אחת לשנה, למטרות אלה:
{{ח:תת|(1)}} לעשות כל פעולה שיוחדה לאסיפה הכללית לפי חוק זה או לפי התקנון;
{{ח:תת|(2)}} להחליט בדבר אישור הדוחו״ת של המועצה, תכנית הפעולות של האקדמיה ומוסדותיה שתוגש על ידי המועצה, דו״ח רואה החשבון והצעת התקציב;
{{ח:תת|(3)}} להחליט בכל ענין אחר שיועמד על סדר היום של האסיפה הכללית על ידי המועצה, או על ידי חמישה מחברי האקדמיה.

{{ח:סעיף|12|חברי־חוץ}}
{{ח:ת}} האקדמיה רשאית לבחור באנשי מדע מובהקים תושבי־חוץ־לארץ כחברי־חוץ של האקדמיה.

{{ח:סעיף|13|ביצוע}}
{{ח:ת}} שר החינוך והתרבות ממונה על ביצוע חוק זה.

{{ח:סעיף|14|תקנון}}
{{ח:ת}} האקדמיה רשאית, בהתייעצות עם שר החינוך והתרבות, להתקין תקנון לאקדמיה ובו ייקבעו בין היתר:
{{ח:תת|(1)}} הכללים לפיהם תבחר האקדמיה את חבריה ונושאי תפקידים בה, במידה שלא נקבעו בחוק זה;
{{ח:תת|(2)}} סדרי העבודה של האקדמיה ומוסדותיה;
{{ח:תת|(3)}} ניהול המשק והכספים;
{{ח:תת|(4)}} מעמדם וזכויותיהם של חברי־חוץ.
{{ח:ת}} {{ח:הערה|פורסם {{ח:חיצוני|תקנון האקדמיה הלאומית הישראלית למדעים|תקנון האקדמיה הלאומית הישראלית למדעים, התשס״ח–2008}}.}}

{{ח:סעיף|15|הוראות מעבר}}
{{ח:תת|(א)}} {{ח:חיצוני|תקנון האקדמיה הלאומית הישראלית למדעים|תקנון האקדמיה הלאומית למדעים}} שאושר על ידי הממשלה ביום י׳ באלול תשי״ט (13 בספטמבר 1959) – פרט להוראותיו שנכללו בחוק זה – ובתיאומים לפי הענין, יהיה תקנון האקדמיה, כל עוד לא שונה או הוחלף על פי {{ח:פנימי|סעיף 14|סעיף 14}}.
{{ח:תת|(ב)}} בחירה לאקדמיה ומינוי לתפקיד בה וכן כל פעולה לקידומה ולקידום פעולותיה, שנעשו בהתאם לתקנון האקדמיה לפני תחילתו של חוק זה, שרירים מיום עשייתם.

{{ח:חתימות|נתקבל בכנסת ביום ל׳ בסיון תשכ״א (14 ביוני 1961)}}
* '''דוד בן־גוריון'''
ראש הממשלה
* '''אבא אבן'''
שר החינוך והתרבות
* '''יצחק בן־צבי'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]